**Termeni de Referință**

**pentru contractarea formatorilor cu experiență în organizarea teatrelor sociale, în cadrul proiectului** **„Tinerii pentru egalitate și nediscriminare”**

**Context**

Asociația Obștească „Institutum Virtutes Civilis” (AO IVC) realizează proiectul „Tinerii pentru egalitate și nediscriminare” în cadrul programului regional „UE pentru egalitatea de gen: Împreună împotriva stereotipurilor de gen și a violenței pe bază de gen”, finanțat de Uniunea Europeană și implementat de UN Women și UNFPA. Acest proiect implică un parteneriat între AO IVC, autoritățile locale și tinerii din raioanele Fălești și Strășeni în dezvoltarea capacităților tinerilor pentru implicarea lor în promovarea egalității de gen și a nediscriminării. Proiectul are drept scop creșterea capacităților tinerilor din raioanele selectate pentru ca aceștia să acționeze în calitate de agenți ai schimbării în construirea unei societăți libere de stereotipuri, violență și discriminare. Aceștia vor fi instruiți cum să folosească mesaje nediscriminatorii și cum să promoveze egalitatea de gen în comunitățile lor și în special în rândul semenilor.

În același timp, proiectul va instrui reprezentanții administrației publice locale (APL) și din instituțiile care lucrează cu tinerii, cum să interacționeze în mod eficient cu tinerii instruiți și să-i asiste în montarea spectacolelor în genul teatrului social și de promovare a mesajului de nediscriminare și de egalitate între femei și bărbați, pe teritoriul raioanelor Strășeni și Fălești.

Toate activitățile planificate în proiect vor contribui la creșterea numărului de femei, bărbați, fete și băieți care înțeleg ce înseamnă stereotipurile de gen și cum ele afectează dezvoltarea personalității și care se vor implica în combaterea stereotipurilor de gen, fapt ce va contribui la schimbarea comportamentului societății. Strategia de implementare a proiectului se va baza pe principiile Cartei Europene pentru Egalitatea Femeilor și Bărbaților în viața locală, și anume:

✓ Egalitatea dintre femei și bărbați constituie un drept fundamental;

✓ Eliminarea stereotipurilor de gen este fundamentală pentru realizarea egalității între femei și bărbați;

✓ Integrarea perspectivei de gen în toate activitățile administrației locale și regionale este necesară pentru a promova egalitatea femeilor și bărbaților;

✓ Acțiunile și programele cu resurse adecvate sunt instrumente necesare pentru a promova egalitatea femeilor și bărbaților;

În procesul de promovare a mesajului de nediscriminare și echitate, AO IVC își propune să aplice genul teatrului social, ca una din metodele dovedite a fi eficiente în educația de alternativă și una care creează un spațiu prietenos pentru dezbateri, dialog, argumentare, evidențierea punctelor de vedere diverse a membrilor unei comunități. Teatrul social implică membrii societății în recunoașterea și soluționarea unor probleme, oferind tinerilor din comunitate rolul să identifice situațiile generatoare de discriminare din piesa de teatru și să ofere soluții alternative.

Pentru a-și atinge scopurile, AO IVC anunță concurs pentru selectarea actorilor formatori/sau a unei echipe de actori formatori cu experiență în organizarea teatrelor sociale, care vor instrui 2 grupe de tineri din raioanele Strășeni și Fălești, pentru a pune în scenă un spectacol după genul “teatrului social”, care abordează problema stereotipurilor de gen și a discriminării. Cele 2 echipe de tineri instruiți, susținuți de mentorii lor, vor prezenta mai apoi spectacolul în fața tinerilor din diferite localități și se vor promova egalitatea de gen și nediscriminarea.

**Sarcina experților contractați va include, dar nu se va limita la**

* Instruirea a 2 echipe de tineri a câte 15 persoane fiecare echipă și punerea în scenă a unui spectacol conform tehnicii “teatrului social”;
* Asistarea celor 2 echipe de tineri instruiți să prezinte spectacolul în localitățile din cele 2 raioane selectate (câte 4 spectacole în fiecare raion).

**Perioada de realizare a sarcinilor:** 6 luni, începând din luna aprilie 2021.

**Cerințe de calificare**

* Experiență de predare grupelor de actori începători,
* Cunoașterea metodei *“teatrului social”* este o condiție obligatorie, iar experiențe anterioare în acest domeniu constituie un avantaj ;
* Cunoașterea, înțelegerea și sensibilitate la dimensiunea egalității de gen;
* Oferirea unei scrisori de angajament personal, prin care se confirmă flexibilitatea de ajustare conform recomandărilor proiectului în procesul de executare a sarcinii, abordarea creativă, disponibilitatea de modificare/adaptare a instruirilor/ convenit inițial.

**Dosarul de participare la concurs va conține următoarele:**

* Scrisoare de intenție și angajament personal
* Oferta financiară (în MDL/per zi).
* CV

*Notă: Transmiterea de către candidat a dosarului sus menționat, care include și date cu caracter personal, va fi tratat de AO IVC drept acord din partea candidaților la transmiterea tuturor datelor cu caracter personal, la stocarea și prelucrarea lor. AO IVC va respecta confidențialitatea datelor cu caracter personal prezentate de către candidați. Datele cu caracter personal ale candidaților vor fi prelucrate și utilizate de către AO IVC, exclusiv în scopul evaluării candidaților pentru concursul anunțat. Drepturile subiectului datelor cu caracter personal, dreptul la acces la date, dreptul de intervenție asupra datelor sunt reglementate de Legea privind protecția datelor cu caracter personal nr. 133 din 08.07.2011.*

**Aspecte organizaționale**

Experții selectați își vor desfășura activitatea sub supravegherea directă a coordonatorului de proiect. Doar persoanele selectate vor fi contactate.

**Termenul limită pentru depunerea dosarului este 21 februarie 2021, ora 23.00.**

Dosarul va fi expediat în format electronic la adresa de e-mail: info.aoivc@gmail.com cu titlul **„Expert Teatru Social”**.

*Acest anunț a fost lansat în cadrul programului “UE pentru Egalitatea de gen: Împreună împotriva stereotipurilor de gen și a violenței pe bază de gen, finanțat de Uniunea Europeană și implementat de UN Women și UNFPA. Conținutul acest material este responsabilitatea exclusivă a AO IVC și nu reflectă neapărat opiniile UN Women, UNFPA și a Uniunii Europene.*